open-index/open-wikipedia-markdown huggingface dataset:
The Lady from Shanghai

***The Lady from Shanghai*** (títol orichinal en anglés, en aragonés ***A dama de Xangai***, estrenada en Aragón con o suyo títol traduciu enta lo castellano de ***La dama de Shanghai***) ye una cinta de cine negro de cine estausunidense estrenada l'anyo 1947 dirichida por Orson Welles según un guión adaptau por él mesmo (basau en *[[If I Die Before I Wake]]*, una novela publicada por Raymond Sherwood King en l'anyo 1938), con una banda sonora orichinal de Heinz Roemheld, una dirección de fotografía de Charles Lawton Jr., una producción cinematografica d'Orson Welles ta la productora cinematografica Mercury Productions y un elenco d'o cual en fan parte, entre d'atros actors, Rita Hayworth, Orson Welles, Everett Sloane, Glenn Anders, Ted de Corsia, Erskine Sanford, Gus Schilling, Carl Frank, Louis Merrill, Evelyn Ellis, Harry Shannon, Wong Chung, Errol Flynn, Philip Morris y Edward Peil Sr..

Michael O'Hara ye un marinero irlandés que conoix casualment a Elsa mientres que ista viacha en una carramata por Central Park en Nueva York. La salva d'un ataque y descubre que ye la muller d'Arthur Bannister, un conoixiu avogau minusvalido, que acaban de plegar dende Xangai y que piensan marchar enta San Francisco a traviés d'a canal de Panamá. Michael se siente atrayiu por Elsa y accepta treballar como marinero en o suyo barco. Plega enta lo barco George Grisby, o socio de Bannister, qui proposa a Michael que lo mate a él a cambio de 5.000 dólars, explicando-le que en no poder trobar o calavre no el podrán condenar. En a nueit en que ye previsto l'asasinato, un investigador privau que Bannister heba contractau ta seguir a su muller se presenta a Grisby y li diz que ha descubierto lo suyo plan de matar a Bannister y fer recayer as culpas en Michael. Grisby mata a l'investigador pero Michael executa lo plan previsto, disparando a l'aire un arma, ta trobar-se que la Policía ha descubierto lo calavre y prebas que l'inculpan a él. Pero Elsa ha charrau con l'investigador antes d'a suya muerte y iste li ha explicau o plan de Bannister. Cuan se fa lo chudicio contra Michael, o suyo avogau defensor ye Bannister, qui diz a Michael que él conoix a lo verdadero culpable. Pero antes de rematar o chudicio, Michael se fuga d'a garchola, descubrindo a la fin a realidat de tot.

A cinta s'ambienta en a suya epoca actual (1947 en Nueva York (Nueva York) y San Francisco (California) en os Estaus Unius y Acapulco de Juárez (Guerrero) en Mexico; y las suyas escenas se filmoron en Nueva York (Nueva York) y Burbank, Los Angeles, Morro Bay, San Francisco, San Luis Obispo y Sausalito (California) en Estaus Unius y Acapulco de Juárez (Guerrero) en Mexico, amás d'en os Columbia/Sunset Gower Studios en Los Angeles, tamién en California.

## Elenco

## Se veiga tamién
* Cine en 1947.
* Cintas de 1947.

## Referencias

## Vinclos externos

*  ''The Lady from Shanghai'' en Internet Movie Database.
*  ''The Lady from Shanghai'' en l**[[American Film Institute Catalog]]'' de l**American Film Institute''.
Sarawak

**Sarawak** (en malayo *Negeri Sarawak*) ye un d'os 13 estaus de Malaisia. Tien una superficie de 124.450 km2 y la suya población ye de 2.291.077 habitants (2020), con una densidat de población de 23 hab/km². A suya capital ye Kuching.

## Referencias
Kuching

**Kuching** ye una ciudat de Malaisia, capital d'o estau de Sarawak. En 2006 a suya población yera de 634.517 habitants.

## Referencias
The Rookie (cinta de 1990)

:*Iste artoclo ye sobre una cinta de cine policico estausunidense de 1990; ta atros usos, se veiga *'The Rookie***.


***The Rookie*** (títol orichinal en [[Idioma anglés|anglés]], en [[Idioma aragonés|aragonés]] ***O novenzano***, estrenada en [[Aragón]] con o títol en [[Idioma castellano|castellano]] d***'El principiante***, en aragonés ***O prencipiant**') ye una cinta de cine policiaco de cine estausunidense estrenada l'anyo 1990, dirichida por Clint Eastwood seguntes un guión orichinal de Boaz Yakin y Scott Spiegel, con una banda sonora orichinal de Lennie Niehaus, una dirección de fotografía de Jack N. Green y una producción cinematografica de Howard G. Kazanjian, Steven Siebert y David Valdes ta la productora cinematografica Malpaso Productions. Conta con un elenco d'o cual en fan parte, entre d'atros actors, Clint Eastwood, Charlie Sheen, Raúl Juliá, Sônia Braga, Tom Skerritt, Lara Flynn Boyle, Pepe Serna, Donna Mitchell, Coleby Lombardo, Marco Rodríguez, Xander Berkeley, Roberta Vasquez, Hal Williams, Paul Ben-Victor, Tony Plana, David Sherrill, Pete Randall, Matt McKenzie, Joel Polis, Robert Harvey, George Orrison, Paul Butler, Anthony Charnota, Nick Ballo, Jay Boryea, Anthony Alexander, Jeanne Mori, Jordan Lund y Kyle Eastwood.

Nick Pulovski ye detective d'a Policía de Los Angeles que preba de detener a uns delincuents que heban robau autos de luxo. Bi ha u tiroteyo y lo suyo companyero Powell muere. Consideran que ixo cambia la cualificación d'a investigación enta homicidio y l'asignan a lo departamento d'homicidios d'a mesma Policía, prohibendo-le continar investigando. Amás, li asignan un nuevo companyero, David Ackerman, un policía novenzano. Atamas d'ixo, Nick contina investigando, esturrullando con él a David. Persigue a lo chefe d'a banda, Strom, que amás tien grieus problemas en deber a sus chefes muitos diners. Cuan Nick y David frustran un robo de Strom, iste secuestra a Nick y deixa a David creyendo-lo muerto. Demana 2 millons de dólars por Nick pero David sabe que no pagarán ixe rescate, y precipia a buscar a on ye, trastallando-lo tot a lo suyo paso dica trobar a on el tien presonero Strom.

A cinta s'ambienta en a suya epoca actual (1990) en Los Angeles (California; y las suyas escenas se filmoron en Bell Gardens, East Los Angeles, Los Angeles, San José, Saratoga y atros puestos de California, como lo disierto Mojave.

## Elenco

## Se veiga tamién
* Cine en 1990.
* Cintas de 1990.

## Referencias

## Vinclos externos
*  ''The Rookie'' en Internet Movie Database.
*  ''The Rookie'' en Rotten Tomatoes.
*  ''The Rookie'' en Box Office Mojo.
Breaker! Breaker!

***Breaker! Breaker!*** (títol orichinal en anglés, en aragonés ***Rompedor! Rompedor!***, estrenada en Aragón con o títol en castellano d***'El poder de la fuerza***, en aragonés ***O poder d'a fuerza***) ye una cinta de cine estausunidense de cine d'acción estrenada l'anyo 1977, dirichida por Don Hulette seguntes un guión orichinal de Terry Chambers, con una banda sonora orichinal de Don Hulette, Terry Chambers y Denny Brooks, una dirección de fotografía de Mario DiLeo y una producción cinematografica de Sam Schulman, Bernard Tabakin, Don Hulette y John Burrows ta las productoras Paragon Films Inc. y Worldwide Productions. Conta con un elenco d'o cual en fan parte, entre d'atros actors, Chuck Norris, George Murdock, Terry O'Connor, Don Gentry, John DiFusco, Ron Cedillos, Michael Augenstein, Dan Vandegrift, Douglas Stevenson, Paul Kawecki, Larry Feder y Jack Nance.

J.D. ye un cambionero de California que en tornar enta casa troba que lo sarchento Strode, un policía de Texas City, ha agrediu a un viello amigo. Investigando, descubre que Strode y l'achent Boles fan trampas a cambioneros ta levar-los debant d'o chuez corrupto Trimmings, que diriche tamién atros negocios ilicitos. Cuan Billy, lo chirmán chicot de J.D. prencipia a treballar como cambionero, su chirmano l'advierte que se mantienga bien luent de Texas City, pero Strode l'enganya a traviés d'a radio, fendo-se pasar por un atro cambionero, y Billy desapareixe. Malas que J.D. investiga, se baralla con o propietario d'un negocio, matando-lo accidentalment y estando condenau a muerte por o chuez corrupto Trimmings. Os cambioneros amigos de J.D. habrán d'intervenir.

A cinta s'ambienta en a suya epoca actual (1977) en California; y las suyas escenas se filmoron en Agoura (California).

## Elenco

## Se veiga tamién
* Cine en 1977.
* Cintas de 1977.

## Referencias

## Vinclos externos
*  ''Breaker! Breaker!'' en Internet Movie Database.
Chudería d'Alagón

A **chudería d'Alagón** estió l'antigo barrio chudieu d'a villa d'Alagón.

## Bibliografía
*  *Guía de las juderías de Aragón. Un apasionante recorrido por el Aragón judío*. Miguel Ángel Motis Dolader. Guías Turísticas Prames. ISBN 978-84-8321-357-5

## Vinclos externos

*  La aljama de Alagón. Sfarad.es
*  La aljama judía de Alagón.
*  La aljama judía de Alagón.
The Saga of Hemp Brown

***The Saga of Hemp Brown*** (títol orichinal en anglés, en aragonés ***A saga de Hemp Brown***, estrenada en Aragón con suyo títol traduciu enta lo castellano como ***La Saga de Hemp Brown***) ye una cinta de cine estausunidense de cine de western dramatico estrenada l'anyo 1958, dirichida por Richard Carlson seguntes un guión adaptau por Robert Creighton Williams (basau en una historia de Bernard Girard), con una banda sonora orichinal de Herman Stein, una dirección de fotografía de Philip H. Lathrop, una producción cinematografica de Gordon Kay ta la productora cinematografica Universal International Pictures y un elenco d'actors d'o cual en fan parte, entre d'atros, Rory Calhoun, Beverly Garland, John Larch, Russell Johnson, Fortunio Bonanova, Trevor Bardette, Morris Ankrum, Addison Richards y Tom London.

Hemp Brown ye un oficial de Caballería de l'exercito estausunidense que diriche una caravana de soldaus adrezando-se enta un fuerte, cuan padeixen una emboscada, en a que los atacants roban os diners que costodiaba y matan a toz os soldaus, menos a Brown. O chefe d'a banda, Jed Givens, resulta estar un conoixiu de Brown en estar un antigo sarchento y, cuan en un chudicio militar Brown diz que Givens yera lo chefe, apareixen documentos que preban que Givens heba muerto en acción feba un anyo. O tribunal considera que Givens amaga la suya cobardía u mesmo culpabilidat en os feitos, y l'expulsan con deshonor de l'exercito. Brown s'adedica a la busca d'os culpables reals d'o robo, plegando a trobar a Givens y a obligar a firmar una declaración a lo propietario d'o "saloon" en o sentiu de que Givens ye vivo y yera en o saloon. Pero cuan iste prencipia a sinyar, Givens torna a fuyir. Cual el persigue, Brown pierde lo suyo caballo y el recullen Serge Bolanos y la suya treballadora Mona, que son actors ambulants. Mientres abanzan, Hemp y Mona prencipian a intresar-se l'uno en l'atro, encara que la mesacha no sabe qui ye él en realidat.

A cinta s'ambienta en bel momento indeterminau d'a segunda metat d'o sieglo XIX en bel puesto igualment indeterminau de l'ueste d'Estaus Unius; y las suyas escenas se filmoron en Thousand Oaks (California), amás d'en os Universal Studios en Universal City, tamién en California.

## Elenco

## Se veiga tamién
* Cine en 1958.
* Cintas de 1958.

## Referencias

## Vinclos externos
*  ''The Saga of Hemp Brown'' en Internet Movie Database.
*  ''The Saga of Hemp Brown'' en l**[[American Film Institute Catalog]]'' de l**American Film Institute''.
Chudería d'Uncastiello

A **chudería d'Uncastiello** estió l'antigo barrio chudieu d'a villa d'Uncastiello, situau a l'este d'a localidat y centrau en a carrera Barrio Nuevo (un microtoponimo que gosa estar indicativo d'a presencia d'una chudería). D'antes mas a chudería contaba con cuatre puertas. Una d'istas puertas, stuada a lo norte, teneba la suya salida enta lo río Riguel, que rodia per l'este Uncastiello, y conduciba enta lo clamau "puent d'os Chudieus" que lo trescruzaba ta plegar enta lo fosal chudieu, situau a lo nord-este d'Uncastiello.

## Bibliografía
*  Miguel Ángel Motis Dolader: *Guía de las juderías de Aragón. Un apasionante recorrido por el Aragón judío*. Guías Turísticas Prames. ISBN 978-84-8321-357-5

## Vinclos externos

*  El pueblo de Zaragoza que se incorpora a la Red de Juderías: historia medieval y calles empedradas. Red Juderías.
*  Guía de la judería de Uncastillo
*  Judería de Uncastillo. Turismo de Aragón.
*  Judería. Fundación Uncastillo.
*  La judería. Concello d'Uncastiello.
*  La judería de Uncastillo, una joya de Aragón. La Maleta Extraviada.
Chudería d'o Frago

A **chudería d'o Frago** estió l'antigo barrio chudieu d'o lugar d'o Frago.

## Bibliografía
*  *Guía de las juderías de Aragón. Un apasionante recorrido por el Aragón judío*. Miguel Ángel Motis Dolader. Guías Turísticas Prames. ISBN 978-84-8321-357-5

## Vinclos externos

*  Judería de El Frago. Turismo de Aragón.
*  Judería de El Frago. Turismo Cinco Villas.
*  Judería de El Frago en Monumental.net
Navajo Joe

***Navajo Joe*** (títol orichinal, estrenada en Aragón con o títol en castellano de ***Joe, el implacable***, en aragonés ***Joe, l'implacable***) ye una cinta de cine de western (un "spaghetti western") dramatico coproducida por o cine italiano y lo cine espanyol estrenada l'anyo 1966, dirichida por Sergio Corbucci seguntes un guión adaptau por Piero Regnoli y Fernando Di Leo (basau en una historia d'Ugo Pirro), con una banda sonora orichinal de Ennio Morricone, una dirección de fotografía de Silvano Ippoliti, una producción ciematografica d'Ermanno Donati y Luigi Carpentieri ta las productoras Dino de Laurentiis Cinematografica y C.B. Films y un elenco d'o cual en fan parte Burt Reynolds, Aldo Sambrell, Nicoletta Machiavelli, Fernando Rey, Tanya Lopert, Franca Polesello, Lucia Modugno, Peter Cross, Lucio Rosato, Antonio Imparato, Valeria Sabel, Ángel Álvarez, Simón Arriaga, Cris Huerta, Mario Lanfranchi, Álvaro de Luna, Lorenzo Robledo, Rafael Albaicín, Ángel Ortiz, Gianni Di Stolfo, Roberto Paoletti, Juan Cazalilla, Maria Cristina Sani, Valentino Macchi, Roderick Auguste y Dyanik Zurakowska, entre d'atros actors.

Duncan ye chefe d'un grupo de cazadors de cabelleras d'indios que ha arrasau un poblau. Cuan plega en o lugar mas amanau, troba que agora la caza de cabelleras ye ilegal, y agora ye tractau como un delincuent. Asasina a lo "sheriff" y prencipia a cremar o lugar. Lynne, o medico d'o lugar, conspira con él ta robar un tren que leva los diners d'o banco d'o lugar. Tres artistas y lo suyo representant l'han escuitau y marchan enta Esperanza, lo siguient lugar, ta advertir d'o delicto que se prepara y bels miembros d'a banda marchan ta matar-los, cosa que Navajo Joe consigue evitar. Amás, consigue robar-li a la banda los diners d'o tren y proposa a los habitants d'esperanza recibir un dólar de cadagún d'éls por cada bandiu que consiga matar. En primeras se niegan, pero Hannah, la muller d'o medico, els convence de que el contracten. Joe prepara una trampa ta Duncan pero el capturan, morindo amás Hannah y Lynne, pero lo representant d'os artistas el salva y consiguen matar a los miembros d'a banda, menos a Duncan, a qui Navajo Joe persigue especialment en haber estau l'asasino de su muller y su fillo.

A cinta s'ambienta en bel momento indeterminau d'o sieglo XIX en bel puesto igualment indeterminau de l'ueste d'Estaus Unius; y las suyas escenas se filmoron en Almería y Guadix (Andalucía), Colmenar Viejo y Torremocha de Jarama (Comunidat de Madrit), Ontígola y Uceda (Castiella-La Mancha) y Torremocha (Extremadura) en Espanya y en Anzio (Lazio) en Italia, amás d'en os Dino De Laurentiis Cinematografica Studios en Roma, tamién en Italia.

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos

*  ''Navajo Joe'' en Internet Movie Database.
*  ''Navajo Joe'' en Spaghetti Western Database.
*  ''Navajo Joe'' en Rotten Tomatoes.
The Forbidden Kingdom

***The Forbidden Kingdom*** (títol orichinal en anglés, en aragonés ***O reino prohibiu***, estrenada en Aragón con o suyo títol traduciu enta lo castellano como ***El reino prohibido***) ye una cinta de cine d'aventuras fastasticas d'artes marcials coproducida por o cine estausunidense, lo cine chinés y lo cine honkongués estrenada l'anyo 2008, dirichida por Rob Minkoff seguntes un guión orichinal de John Fusco, con una banda sonora orichinal de David Buckley, una dirección de fotografía de Peter Pau, una producción cinematografica de Casey Silver ta las productoras Casey Silver Productions y Relativity Media y un elenco d'o cual en fan parte, entre d'atros actors, Jackie Chan, Michael Angarano, Jet Li, Liu Yifei, Li Bingbing, Morgan Benoit, Collin Chou y Wang Deshun.

Jason Tripitikas ye un choven que vive en un barrio de Boston (Massachusetts) y ye un gran aficionau a las artes marcials chinesas. Suenia con una batalla entre lo Rei Mono Sun Wukong y soldaus celestials en as nubes y, en despertar, marcha a mercar devedés de cine wuxia (aventuras fantasticas d'artes marcials chinesas) en una casa d'empenyaduras en o barrio chinés d'a ciudat. En a botiga i veye un bastón dorau, pareixiu a lo bastón que heba visto en o suyo suenio. En tornar enta casa, ye asaltau por una banda dirichida por Lupo, qui quiere fer-lo servir ta robar en a botiga a on i ha estau. En l'atraco lo propietario d'a botiga queda feriu y li entrega a Jason o bastón, decindo-le que lo torne a lo suyo lechitimo propietario. Perseguiu por a banda, se veye encorralau en un terrau y lo salva lo bastón, quedando dormiu. En despertar, se troba en un lugarón en China atacau por soldaus que deseyan apoderar-se d'o bastón, y qui lo salva ye Lu Yan, un hombre aparentment immortal y siempre pipau. Ista li conta la historia d'o bastón y que el deseya Erlang Shen, un sinyor d'a guerra, y li conta tamién que lo mundo aspera que i plegue "O Buscador", qui trobará lo bastón y liberará a lo Rei Mono, Atacaus nuevament por os soldaus d'o sinyor d'a guerra, els aduya "Gurrión Dorau", una choven a familia d'a cual ha estau victima d'Erlang Shen. O sinyor d'a guerra ninvía contra toz tres a la bruixa Ni Chang, pero troban a colaboración d'o Monche Silencioso, que s'adedica chunto con Lu Yan a instruyir a Jason, qui ye obviament "O Buscador" d'a profecía.

A cita s'ambienta en a suya epoca actual (2008) en Boston (Massachusetts) y en China; y las suyas escenas se filmoron en Hengdian (Zhejiang) y localizacions en Jiangsu, Sichuan y atros puestos de China, incluyindo-ie lo disierto de Gobi, amás d'en os Hengdian World Studios en Hengdian.

Se trata d'una cinta que ha recibiu bels premios y nominacions, encara que garra d'istos premios o perteneixe a la relación de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 2008.
* Cintas de 2008.

## Referencias

## Vinclos externos
*  ''The Forbidden Kingdom'' en Internet Movie Database.
Penang

**Penang** (en malayo *Pulau Pinang*) ye un d'os 13 estaus de Malaisia. Tien una superficie de 1.031 km2 y la suya población ye de 1.740.405 habitants (2020), con una densidat de población de 1.588 hab/km². A suya capital ye George Town.

## Referencias
Johor Bahru

**Johor Bahru** ye una ciudat de Malaisia, capital d'o estau de Johor. En 2020 a suya población yera de 1.711.191 habitants.

## Referencias
Sungai Petani

**Sungai Petani** ye una ciudat de Malaisia, que se troba en o estau de Kedah. En 2020 a suya población yera de 544.851 habitants.

## Referencias
Wikipedia en azerín

A **Wikipedia en azerín** (*Azərbaycanca Vikipediya*) ye a edición en idioma azerín d'a enciclopedia libre Wikipedia. A edición en idioma azerín de Wikipedia existe dende o 21 de chinero de 2002 y tien mas de 211.000 articlos en chinero de 2026.

## Referencias

## Vinclos externos
Chudería de Mallén

A **chudería de Mallén** estió l'antigo barrio chudieu d'a villa de Mallén.

## Bibliografía
*  *Guía de las juderías de Aragón. Un apasionante recorrido por el Aragón judío*. Miguel Ángel Motis Dolader. Guías Turísticas Prames. ISBN 978-84-8321-357-5

## Vinclos externos

*  Los judíos de Mallén (Zaragoza) en el siglo XV. Una aljama de realengo en la Encomienda de la Orden del Hospital. Miguel Ángel Motis Dolade.
The War Wagon

***The War Wagon*** (títol orichinal en anglés, en aragonés ***O carro de guerra***, estrenada en Aragón con o títol en castellano d***'Ataque al carro blindado***, en aragonés ***Ataque a lo carro blindau***) ye una cinta de cine estausunidense de cine de western dramatico estrenada l'anyo 1967, dirichida por Burt Kennedy seguntes un guión adaptau por Clair Huffaker (basau en *[[Badman (novela)|Badman]]*, una novela de Clair Huffaker), con una banda sonora orichinal de Dimitri Tiomkin, una dirección de fotografía de William H. Clothier, una producción cinematografica de Marvin Schwartz ta la productora cinematografica Batjac Productions y Marvin Schwarz Productions y un elenco d'actors d'o cual en fan parte, entre d'atros, John Wayne, Kirk Douglas, Howard Keel, Robert Walker Jr., Keenan Wynn, Bruce Cabot, Joanna Barnes, Valora Noland, Bruce Dern, Gene Evans, Terry Wilson, Don Collier, Sheb Wooley, Ann McCrea, Emilio Fernández, Frank McGrath, Chuck Roberson, Red Morgan, Hal Needham, Marco Antonio Ribeiro y Perla Walter.

Taw Jackson yera un ganadero que ha estau inchustament acusau y feito chuzgar y condenar por Frank Pierce, qui amás s'ha apropiau legalment d'o suyo rancho y d'as menas d'oro que se i trobaban. Liberau por buena conducta, torna enta lo suyo lugar ta vengar-se. O suyo plan ye robar un transporte de polvo d'oro por valor de 500.000 dólars que Pierce tresladará en un carro blindau con una gran escolta d'hombres armaus. O suyo informant ye Wes Fletcher, un carretero que treballa ta Pierce; o tercer miembro ye Lomax, un pistolero a qui tamién quiere contractar Pierce ta que mate a Jackson; o cuatreno hombre ye Levi Onso Caminant, un indio d'a tribu d'os kiowas; estando lo cinqueno Billy Hyatt, un adolescent enchurrispiau pero experto en manullar explosivos.

A cinta s'ambienta a finals d'o sieglo XIX en bel puesto indeterminau de l'ueste d'os Estaus Unius; y las suyas escenas se filmoron en o estau de Durango, en Pilares de Nacozari (Nacozari de García en Sonora), en San Miguelito (Bavispe en Sonora), en Bacerac (Sonora) y en Sombrerete (Zacatecas) en Mexico, amás d'en os Universal Studios en Universal City (California) en Estaus Unius.

Ye una cinta que ha recibiu bel premio, encara que ixe premio no fa parte d'o conchunto de premios cinematograficos mas conoixius u destacaus d'o panorama ciematografico internacional.

## Elenco

## Se veiga tamién
* Cine en 1967.
* Cintas de 1967.

## Referencias

## Vinclos externos
*  ''The War Wagon'' en Internet Movie Database.
Chudería de Monclús

A **chudería de Monclús** estió l'antigo barrio chudieu d'o lugar despoblau de Monclús, situau en o municipio d'a Fueva.

## Bibliografía
*  *Guía de las juderías de Aragón. Un apasionante recorrido por el Aragón judío*. Miguel Ángel Motis Dolader. Guías Turísticas Prames. ISBN 978-84-8321-357-5

## Vinclos externos

*  Los pastorells y la matanza de Monclús. Sfarad.es
*  Castillo y judería de Monclús. Caminos de Barbastro.
*  Los judíos de Montclús-Monclús en el año 1320. Gensobrarbe.
*  La Cruzada de los Pastorcillos, julio de 1320. Reino de Aragón (Sefarad). Diario Judío.
Monclús

:*Pa altros usos se veiga *'Monclús (desambigación)**.''

**Monclús** u **Montclús''' ye un lugar aragonés d'o municipio d'a Fueva, en a comarca de Sobrarbe y provincia de Uesca. Actualment se troba despoblau y nomás se i troban as ruinas d'o suyo castiello.

## Historia
O castiello de Monclús estió seu d'a baronía de Monclús dende o sieglo XI dica que fue espaldau en 1519.

## Referencias

## Vinclos externos
*  Los pastorells y la matanza de Monclús. Sfarad.es
*  Castillo y judería de Monclús. Caminos de Barbastro.
* 
*  La Cruzada de los Pastorcillos, julio de 1320. Reino de Aragón (Sefarad). Diario Judío.
Antonio Andreu Sanz

**Antonio Andreu Sanz** ye un mayestro de Filosofía chubilau, divulgador medioambiental, escritor y poeta aragonés, formador de adultos en Uesca. 

Ye autor d'obras como *Espiello de Zertezas*, de poemas en aragonés editao por o Consello d'a Fabla Aragonesa en 2024, asociación d'a cual en ye miembro.

Ha recibiu lo IX Premio Pedro Lafuente en luenga aragonesa l'anyo 2025 por a suya obra *En Uesca tamién yo*, que convoca lo concello de Uesca; y lo XVII Premio Ana Abarca de Bolea de poesía en aragonés ixe mesmo anyo por a suya obra *No se trescruza pas l’orizón*.

Ganador tamién d'o I Premio Santa Isabel de literatura en aragonés igualment en 2025 por a suya obra *Esmolando a luenga*, un galardón conceediu por a Deputación Provincial de Zaragoza.

## Referencias
Este cura

***Este cura*** (títol orichinal en castellano, en aragonés ***Iste mosen***, estrenada en Aragón con o suyo títol orichinal) ye una cinta de cine de comedia coproducida por o cine archentino y lo cine espanyol estrenada l'anyo 1968, dirichida por Enrique Carreras seguntes un guión adaptau por Ariel Cortazzo (basau en una obra teatral d'Alfonso Paso), con una banda sonora orichinal de Tito Ribero, una dirección de fotografía d'Antonio Merayo y una producción cinematografica d'Atilio Mentasti ta las productoras Argentina Sono Film y Cesáreo González Producciones Cinematográficas. De l'elenco d'actors d'a cinta en fan parte, entre d'atros, Antonio Garisa, Evangelina Salazar, Alfredo Mayo, Javier Portales, Norberto Suárez, Emilio Ariño, Teresa Blasco, Gloria Ferrandiz, Héctor Calcaño, Raisa Vignardi, Hernán Guido, Virginia Romay, Alicia Rojas, Roberto Guthié, Alberto Irízar, Antonio Martiánez, Catalina Speroni, Nicky Jones, Rolo Puente, Mario Savino, Pablo Codevila, María Esther Corán, Federico Gómez, Aída Villadeamigo, Jorge Cano y Cuny Vera.

Mosen Juan ye un mosen que vien de partecipar en o Concilio Vaticano II en 1965 y en tornar enta la suya parroquia sabe que trobará reticencias. O lugar ye controlau por don Pedro, lo cabalero propietario d'o lugar. Pero, amás, ista vegada troba lo problema de que una mesacha d'o lugar ye embarazada de cuan yera vivindo en Madrit y se niega a decir qui ye lo pai d'o nino que ha de naixer, y sus pais l'han feito fuera de casa y la "buena sociedat" d'o lugar, dirichida por a familia de don Pedro, demana que no se la deixe vivir en o lugar ni mesmo cristianar a lo nino cuan naixca, cosa a la que se niega lo mosen. Don Pedro alavez decide de fer-li un boicot, trobando-se mosen Juan sin garra recurso ta subsistir, ni mesmo birolla. Encara se complican mas as cosas cuan mosen Juan insiste en colocar en a ilesia una estatua moderna d'un santo, en contra d'os deseyos de don Pedro, que veye en ixo la posibilidat de fer mal a mosen Juan. Sindembargo, realment o santo ye bien miragloso, porque malas que se li demana cualsiquier miraglo, iste bien luego se cumple, y ixa estatua prencipia a ganar devoción entre los habitants d'o lugar. Amás, a la fin mosen Juan ha descubierto qui ye lo pai d'a criatura, que no ye atro que lo fillo de don Pedro, estudiant en Madrit y que, amás, ye vinclau con cerclos politicos ilegals, cosa que mosen Juan li ha amagau a su pai.

A cinta s'ambienta en 1965 en bel lugar indeterminau d'Espanya, y las suyas escenas se filmoron en Buenos Aires (Archentina).

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''Este cura'' en Internet Movie Database.
Kota Kinabalu

**Kota Kinabalu** ye una ciudat de Malaisia, capital d'o estau de Sabah. En 2020 a suya población yera de 500.425 habitants.

## Referencias
Muar

**Muar** u **Bandar Maharani** ye una ciudat de Malaisia que se troba en o estau de Johor. En 2020 a suya población yera de 314.776 habitants.

## Referencias
Seri Menanti

**Seri Menanti** ye una ciudat de Malaisia que se troba en o estau de Negeri Sembilan y ye la suya capital reyal. En 2020 a suya población yera de 1.610 habitants.

## Referencias
Kuala Kangsar

**Kuala Kangsar** ye una ciudat de Malaisia, capital reyal d'o estau de Perak. En 2000 a suya población yera de 39.300 habitants.

## Referencias
Malacca City

**Malacca City** (en malayo *Bandaraya Melaka*) ye una ciudat de Malaisia, capital d'o estau de Malacca. En 2019 a suya población yera de 579.000 habitants.

## Referencias
Mont Kinabalu

**Mont Kinabalu** (en malayo *Gunung Kinabalu*) ye con 4.095 metros d'altaria sobre o livel d'a mar a montanya mas alta de Malaisia. A suya tuca se troba en o estau de Sabah.

## Vinclos externos

## Referencias
Locked (cinta)

:*Iste articlo ye sobre una cinta estausunidense de cine d'intriga estrenada l'anyo 2025; ta atros usos, se veiga *'Locked***.


***Locked*** (títol orichinal en [[Idioma anglés|anglés]], en [[Idioma aragonés|aragonés]] ***Bloquiau***, estrenada en [[Aragón]] con o títol en [[Idioma castellano|castellano]] de ***Blindado***, en aragonés ***Blindau**') ye una cinta de cine d'intriga coproducida por o cine estausunidense y lo cine canadiense estrenada l'anyo 2025, dirichida por David Yarovesky seguntes un guión adaptau por Michael Arlen Ross (basau en o guión cinematografico d'a cinta *[[4x4 (cinta de 2019)|4x4]]* de Mariano Cohn y Gastón Duprat, estrenada l'anyo 2019), con una banda sonora orichinal de Timothy Williams, una dirección de fotografía de Michael Dallatorre, una producción cinematografica d'Ara Keshishian, Petr Jákl, Sam Raimi, Zainab Azizi y Sean O'Reilly ta las productoras ZQ Entertainment, R.U. Robot Studios, Arcana Studio, Raimi Productions y Sillen Productions y un elenco d'o cual en fan parte, entre d'atros actors, Bill Skarsgård, Anthony Hopkins, Michael Eklund, Ashley Cartwright y Navid Charkhi.

Eddie Barrish ye un chicot delincuent que se troba sin treballo y preba de sobrevivir como puet mantenendo la relación con su filla, Sarah, encara que no siempre cumple adecuadament como pai. Desesperau y sin diners, revisa autos ta veyer si son ubiertos y en o suyo interior troba bella cosa d'intrés. Troba una cambioneta de luxo ubierta, y dentra ta prebar-ie fortuna, pero de rapiconte l'auto se bloquia, deixando-lo atrapau en l'interior. Cuan preba de salir de l'auto, li ye imposible y, amás, queda feriu en un brazo. En a pantalla de l'auto apareixe una trucada y encara que en primeras Eddie no li para cuenta, a la fin l'accepta. Qui truca ye William, o propietario de l'auto. Iste li explica que ya li heban robau l'auto seis vegadas y que, cansau d'ixo, ha transformau l'auto en una trampa ta pillar ladrons d'autos. Poquet a poquet li aplica descargas electricas, punchadas, calor excesivo y mesmo el martiricia con musica folklorica d'o Tirol. A mida que pasa lo tiempo, Eddie descubre que William ye un medico bien cabalero y que ye obsesionau por a muerte de su filla Emma en un robo. A la fin apareixe William en l'auto, decindo-le que ye malauto de cáncer y que el castigará por os suyos delictos matando-lo a la vegada que él mesmo fa suicidio.

A cinta s'ambienta en 2025 en Portland (Oregón); y las suyas escenas se filmoron en Vancouver (Columbia Britanica) en Canadá, amás d'en o Winston Studio en Burnaby, tamién en Columbia Britanica.

## Elenco

## Se veiga tamién
* Cine en 2025.
* Cintas de 2025.

## Referencias

## Vinclos externos
*  ''Locked'' en Internet Movie Database.
Condau de Brod-Posavina

O **condau de Brod-Posavina** (en croata *Brodsko-posavska županija*) ye un condau de Croacia con una superficie de 2.030 km2, una población de 129.283 habitants en 2021 y con una densidat de población de 64 hab/km2. A suya capital se troba en Slavonski Brod.

## Referencias
Condau de Chadra

O **condau de Chadra** (en croata *Zadarska županija*) ye un condau de Croacia con una superficie de 3.646 km2, una población de 158.360 habitants en 2021 y con una densidat de población de 43 hab/km2. A suya capital se troba en Chadra.

## Referencias
Bjelovar

**Bjelovar** ye una ciudat croata con una población de 35.274 habitants en 2021. Ye la capital d'o condau de Bjelovar-Bilogora.

## Vinclos externos

## Referencias
Condau de Bjelovar-Bilogora

O **condau de Bjelovar-Bilogora** (en croata *Bjelovarsko-bilogorska županija*) ye un condau de Croacia con una superficie de 2.652 km2, una población de 100.380 habitants en 2021 y con una densidat de población de 38 hab/km2. A suya capital se troba en Bjelovar.

## Referencias
Gunpoint (cinta)

:*Iste articlo ye sobre una cinta de western estausunidense estrenada l'anyo 1966; ta atros usos, se veiga *'Gunpoint***.


***Gunpoint*** (títol orichinal en [[Idioma anglés|anglés]], en [[Idioma aragonés|aragonés]] ***A punta de pistola***, estrenada en [[Aragón]] con o tiítol en [[Idioma castellano|castellano]] de ***Traición y olvido***, en aragonés ***Traiduría y obliu**'') ye una [[cinta]] de [[cine estausunidense]] de [[cine de western]] [[Cine de drama|dramatico]] estrenada l'anyo [[1966]], dirichida por [[Earl Bellamy]] seguntes un [[guión orichinal]] de [[Mary Willingham]] y [[Willard W. Willingham]], con una [[banda sonora orichinal]] de [[Hans J. Salter]], una [[dirección de fotografía]] de [[William Margulies]] y una [[producción cinematografica]] de [[Gordon Kay]] ta la [[productora cinematografica]] [[Universal Pictures]]. Conta con un [[elenco]] d'o cual en fan parte [[Audie Murphy]], [[Joan Staley]], [[Warren Stevens]], [[Edgar Buchanan]], [[Denver Pyle]], [[David Macklin]], [[Nick Dennis]], [[Royal Dano]], [[Kelly Thordsen]], [[Morgan Woodward]], [[William Bramley]], [[Robert Pine]], [[John Hoyt]], [[Ford Rainey]], [[Mike Ragan]] y [[Roy Barcroft]], entre d'atros [[actor]]s, estando la zaguer cinta de l'actor [[Audie Murphy]] ta la productora [[Universal Pictures]].

En os [[anyos 1880]] en un lugarón de [[Colorado]], Drago diriche una banda que roba en un [[tren]] y amás aproveita ta [[Secuestro|secuestrar]] a Uvalde, una [[cantaire]] de "[[saloon]]". Chad Lucas, o "[[sheriff]]" d'o lugar, prepara un grupo ta perseguir-los, fendo parte d'o mesmo Nate Harlan (o novio d'Uvalde),  Mark Emerson, Nicos y l'aduyant de Lucas, Cap (encara que iste, sin que garra habitant d'o lugar lo sepa, ye confident d'a banda de ladrons)- Mientres a persecución d'os bandius, Nate descubre que Uvalde y Lucas yeran conoixius y amants d'antes mas, a la vegada que luitan contra indios y ladrons de caballos que troban en o camín. Amás, esclatan bellas tensions entre los miembros d'o grupo.

A cinta s'ambienta mientres os [[anyos 1880]] en [[Colorado]], y las suyas escenas se filmoron en [[Ivins]] y [[St. George (Utah)|St. George]] ([[Utah]]) y localizacions en [[Colorado]], amás d'en os [[Universal Studios]] en [[Universal City]] ([[California]]).

== Elenco ==


== Se veiga tamién ==
* [[Cine en 1966]].
* [[Cintas de 1966]].

== Referencias ==


== Vinclos externos ==
*  [https://www.imdb.com/title/tt0060483/ ''Gunpoint''] en [[Internet Movie Database]].
*  [https://letterboxd.com/film/gunpoint/ ''Gunpoint''] en [[Letterboxd]].
*  [https://catalog.afi.com/Catalog/moviedetails/18642 ''Gunpoint''] en l**American Film Institute Catalog* de l*'American Film Institute''.
Vivo per la tua morte

***Vivo per la tua morte*** (títol orichinal en italiano, en aragonés ***Vivo ta la tuya muerte***, estrenada en Aragón con o tçitol en castellano de ***Vivo para matarte***, en aragonés ***Vivo ta matar-te***) ye una cinta de cine de western (un "spaghetti western") dramatico coproducida por o cine italiano y lo cine espanyol estrenada l'anyo 1968, dirichida por Alex Burks seguntes un guión adaptau por Roberto Natale y Steve Reeves (basau en *[[Judas Gun]]*, una novela publicada por Gordon D. Shirreffs en 1964), con una banda sonora orichinal de Carlo Savina, una dirección de fotografía d'Enzo Barboni y una producción cinematografica de Manolo Bolognini ta la productora cinematografica B.R.C. Produzione Film. L'elenco d'actors d'a cinta ye formau, entre d'atros, por Steve Reeves, Wayde Preston, Guido Lollobrigida, Domenico Palmara, Silvana Venturelli, Giovanni Pazzafini, Ivan Scratuglia, Rosalba Neri, Spartaco Conversi, Franco Balducci, Bruno Corazzari, Franco Fantasia, Aldo Sambrell, Silvan Bacci, Mario Maranzana, Emma Baron Cerlesi y Enzo Fiermonte.

Una manada de caballos propiedat d'a familia Sturges ha estau robada. Mike Sturges y su chirmano menor, Roy, acompanyaus por Bobcat, marchan en a suya busca, pero padeixen una emboscada y Mike queda feriu en una garra. Qui l'ha feriu ye Mayner, un viello conoixiu suyo, que bien luego asalta un tren. Bobcal muere y Mike y Roy son capturaus por o "sheriff", y son condenaus a la garchola en Yuma (Arizona). En a garchola son maltractaus y Roy muere, pero Mike consigue fuyir-ne. Cuan torna enta casa suya, descubre que su mai ha muerto y cuan troba a Shorty, qui creye que heba robau o tren, no consigue cosa en tener que matar-lo en defensa propia. Pero a la fin descubre que los autenticos ladrons son Mayner, qui no ha muerto como él pensaba, y lo sheriff, y decide preparar-lis una trampa.

A cinta s'ambienta en bel momento ondeterminau d'o sieglo XIX en Yuma y atros puestos d'Arizona; y las suyas escenas se filmoron en Almería (Andalucía) en Espanya, amás d'en os Elios Film Studios en Roma (Lazio) en Italia.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''Vivo per la tua morte'' en Internet Movie Database.
Dangerous Mission

***Dangerous Mission*** (títol orichinal en anglés, en aragonés ***Misión periglosa***, estrenada en Aragón con o títol en castellano de ***Nieves traidoras***, en aragonés ***Nieus traidoras***) ye una cinta de cine estausunidense de cine negro d'intriga policiaca y romantica estrenada l'anyo 1954, dirichida por Louis King seguntes un guión adaptau por Charles Bennett, W. R. Burnett y Horace McCoy (basau en una historia de James Edmiston y Horace McCoy), con una banda sonora orichinal de Roy Webb, una dirección de fotografía de William E. Snyder, una producción cinematografica d'Irwin Allen ta la suya productora cinematografica Irwin Allen Production y un elenco d'o cual en fan parte, entre d'atros actors, Victor Mature, Piper Laurie, William Bendix, Vincent Price, Betta St. John, Dennis Weaver, Harry Cheshire, Steve Darrell, Walter Reed y Marlo Dwyer.

Louise Graham presencia l'asasinato d'un chefe d'a mafia de Nueva York y, ta asegurar a suya vida, marcha enta lo Parque Nacional Glaciar, en a muga entre l'estau de Montana y Canadá. Ye seguida por dos hombres: d'una man un achent federal encargau de dar-li protección; d'atra man un sicario d'a mafia con a misión d'asasinar-la. En Montana vive tamién Mary Tiller, una choven d'os piez negros, una brilant estudiant que ye bien corcada por su pai, Katoonai, que ye fuchitivo d'a chusticia (encara que Joe Parker, o chefe d'os guardabosques d'o parque, creye que ye inocent). Cuan Mary conoix a lo sicario, s'enamora d'él. A la fin, o sicario fracasa en matar a Louise y enganya a Mary ta que lo leve enta las montanyas cubiertas de nieu mas isoladas d'o parque con l'obchectivo de fuyir de l'achent chudicial, que demana aduya a lo pai de Mary, explicando-le que su filla se troba en periglo.

A cinta s'ambienta en a suya epoca actual (1954) en Nueva York (Nueva York) y en o estau de Montana, y las suyas escenas se filmoron en dito estau de Montana, amás d'en os RKO Studios en Los Angeles (California).

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''Dangerous Mission'' en Internet Movie Database.
*  ''Dangerous Mission'' en l**[[American Film Institute Catalog]]'' de l**American Film Institute''.
The Equalizer 3

***The Equalizer 3*** (títol orichinal en anglés, en aragonés ***L'ecualizador 3***, estrenada en Aragón con o suyo títol orichinal) ye una cinta de cine d'intriga d'acción coproducida por o cine estausunidense, lo cine australiano y lo cine italiano estrenada l'anyo 2023, dirichida por Antoine Fuqua seguntes un guión adaptau por Richard Wenk (basau en o guión d'a serie de televisión *[[The Equalizer (serie de televisión de 1985)|The Equalizer]]*, de Michael Sloan y Richard Lindheim), con una banda sonora orichinal de Marcelo Zarvos, una dirección de fotografía de Robert Richardson, una producción cinematografica de Todd Black, Jason Blumenthal, Denzel Washington, Antoine Fuqua, Steve Tisch, Clayton Townsend, Alex Siskin y Tony Eldridge ta las productoras Columbia Pictures, Eagle Pictures, Escape Artists y Zhiv Productions y que conta con un elenco d'actors d'o cual en fan parte, entre d'atros, Denzel Washington, Dakota Fanning, Eugenio Mastrandrea, David Denman, Gaia Scodellaro, Remo Girone, Andrea Scarduzio, Andrea Dodero, Daniele Perrone, Dea Lanzaro, Sonia Ben Ammar, Bruno Bilotta, Adolfo Margiotta, Salvatore Ruocco y Alessandro Pess. Ye la tercera cinta d'una trilochía, dimpués de *[[The Equalizer (cinta)|The Equalizer]]* (2014, Antoine Fuqua) y *[[The Equalizer 2]]* (2018, Antoine Fuqua).

Robert McCall, en una bodega de Sicilia, asasina a lo gángster Lorenzo Vitale y a los suyos farutes ta recuperar uns diners robaus en un ciberatraco, deixando una gran cantidat de diners sin tocar. Pero cuan marcha, lo nieto d'o gángster li dispara por a esquena. Cuan marcha de Sicilia y ye conducindo por a costa amalfitana un auto, McCall se da una desgana. Un carabiniere lo troba y lo leva enta lo suyo lugar, Altamonte, a on lo cudia Enzo Arisio, lo viello medico d'o lugar. Mientres a suya recuperación, conoix de primera man a vida reposada d'a localidat, pero bien luego apareixe un grupo de mafiosos que deseyan apoderar-se d'o lugar con a intención de construyir-ie una ciudat de vacacions ta clients cabaleros, y McCall a la fin decide intervenir, colaborando con Emma Collins, una achent d'a Central Intelligence Agency que ye investigando lo trafico de drogas y que li ha seguiu a pista dende la suya operación en Sicilia.

A cinta s'ambienta en a suya epoca actual (2023) en Sicilia, en Nápols y en a Campania; y las suyas escenas se filmoron en Atrani, Maiori, Minori y Ravello (provincia de Salerno) y Nápols (Ciudat metropolitana de Nápols) en Italia, amás d'en os Cinecittà Studios en Roma, igualment en Italia.

*The Equalizer 3* ha recibiu bels premios y nominacions, encara que garra d'éls no fa parte d'o conchunto de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 2023.
* Cintas de 2023.

## Referencias

## Vinclos externos
*  ''The Equalizer 3'' en Internet Movie Database.
Garden of Evil

***Garden of Evil*** (títol orichinal en anglés, en aragonés ***Chardín d'o Diaple***, estrenada en Aragón con l suyo títol traduciu enta lo castellano como ***El jardín del diablo***) ye una cinta de cine estausunidense de cine de western dramatico-romantico estrenada l'anyo 1952, dirichida por Henry Hathaway seguntes un guión adaptau por Frank Fenton (basau en una historia de Fred Freiberger y William Tunberg), con una banda sonora orichinal de Bernard Herrmann, una dirección de fotografía de Milton R. Krasner y Jorge Stahl, Jr., una producción cinematografica de Charles Brackett ta la productora cinematografica 20th Century Foxy un elenco formau por Gary Cooper, Susan Hayward, Richard Widmark, Hugh Marlowe, Cameron Mitchell, Rita Moreno y Víctor Manuel Mendoza, entre d'atros actors.

Un grupo de tres estausunidenses se troban en un lugarón en a costa de Mexico atrapaus en estar amolau o suyo barco. Se troban en un bar cuan i dentra una polida muller, Leah Fuller. Ista explica que su mariu John se troba atrapau en una mena d'oro y que ufre 2.000 dólars a casa persona que l'aduye. Amuestra una bolsa con monedas y ixo atraye l'atención de Vicente, un client d'o bar, que accepta. Os tres aventureros estausunidenses acceptan tamién. Se tracta de Hooker, un antigo "sheriff", Friske, un chugador, y un choven cazarecompensas. En o viache, que dura bels días, Leah explica que lo puesto a on ye la mena ye un lugar d'antes mas bien prospero que quedó esvoldregau por a erupción d'un volcán, remanindo nomás que lo campanal d'a ilesia y la mena d'oro, y que por ixo lo claman "chardín d'o diaple". Vicente deixa discretament marcas ta poder trobar posteriorment o camín enta la mena, pero Leah las desfa tamién discretament. Troban a John atrapau pero encara vivo, y consiguen liberar-lo chusto bien a tiempo ta evitar que lo teito d'a galería s'esvoldregue. Hooker cura la garra de John y iste sospeita que su muller ha tornau no pas por él so que por l'oro, encara que ella lo niega. O viache de tornada ye bien perigloso, en estar baixo la menaza d'os apaches, a la vegada que John prencipia a tener celurias de su muller y Hooker.

A cinta s'ambienta en bel momento indeterminau d'o sieglo XIX en bel puesto igualment indeterminau de Mexico; y las suyas escenas se filmoron en Guanajuato (Guanajuato), Uruapan del Progreso y atros puestos en Michoacán (como lo volcán Parícutin) y Ciudat de Mexico en Mexico, amás d'en os Estudios Churubusco tamién en Ciudat de Mexico.

## Elenco

## Se veiga tamién
* Cine en 1952.
* Cintas de 1952.

## Referencias

## Vinclos externos
*  ''Garden of Evil'' en Internet Movie Database.
The Outcast (cinta de 1954)

:*Iste articlo ye sobre una cinta de western estausunidense de l'anyo 1954; ta atros usos, se veiga *'The Outcast***.


***The Outcast*** (títol orichinal en [[Idioma anglés|anglés]], en [[Idioma aragonés|aragonés]] ***L'aladiau***, estrenada en [[Aragón]] con o títol en [[Idioma castellano|castellano]] d***'El marginado**'') ye una [[cinta]] de [[cine de western]] [[Cine de drama|dramatico]] de [[cine estausunidense]] estrenada l'anyo [[1954]], dirichida por [[William Witney]] seguntes un [[guión adaptau]] por [[John K. Butler]] y [[Richard Wormser]] (basau en una historia de [[Todhunter Ballard]]), con una [[banda sonora orichinal]] de [[R. Dale Butts]], una [[dirección de fotografía]] de [[Reggie Lanning]], una [[producción cinematografica]] de [[William J. O'Sullivan]] ta la [[productora cinematografica]] [[Republic Pictures]] y un [[elenco]] d'o cual en fan parte, entre d'atros [[actor]]s, [[John Derek]], [[Joan Evans]], [[Jim Davis]], [[Catherine McLeod]], [[Ben Cooper]], [[Taylor Holmes]], [[Nana Bryant]], [[Slim Pickens]], [[Frank Ferguson]], [[James Millican]], [[Bob Steele]], [[Nacho Galindo]], [[Harry Carey Jr.]], [[Robert "Buzz" Henry]] y [[Nicolas Coster]].

Jet Cosgrave heba marchau de nino d'o suyo lugar natal, pero torna anyos dimpués cuan conoix que su pai ha muerto y que lo suyo tío Linton, convertiu en un cabalero propietario, s'ha apropiau d'o rancho familiar en presentar un [[testamento]] a on o fallexiu li deixa lo rancho en [[herencio]]. Jet, que no tien buena fama entre los habitants d'o lugar, sospeita que ixe testamento ye falso y creye que la millor manera de fer frent a lo suyo tío Linton ye contractando un grupo de pistoleros. O chefe d'istos zagueros, Dude Rankin, ye extremadament violento y bien luego prencipia a haber-ie discrepancias. D'atra man, Jet ha conoixiu a Alice Austin, a novia d'o suyo tío, que ha plegau de l'este ta casar-se con Linton, y Jet prencipia a amanar-se a la mesacha, encara que tamién s'ha enamorau d'él Judy Polsen, perteneixent a la familia Polsen, una familia historicament enemiga d'os Cosgrave. A stuación se complica cuan Rankin cambia de bando ta treballar a favor de Linton y Jet preba d'apachar-se con os Polsen, encara que istos han feito fuera a Judy, en considerar que una Polsen no puet enamorar-se d'un Cosgrave.

A cinta s'ambienta en bel momento indeterminau d'a segunda metat d'o [[sieglo XIX]] en bel puesto igualment indeterminau de l'ueste d'[[Estaus Unius]]; y las suyas escenas se filmoron en [[Cañon City (Colorado)|Cañon City]], [[Castle Rock (Colorado)|Castle Rock]], [[Florence (Colorado)|Florence]] y atros puestos en [[Colorado]] y en [[Santa Fe (Nuevo Mexico)|Santa Fe]] ([[Nuevo Mexico]]), amás d'en os [[Republic Studios]] en [[Los Angeles]] ([[California]]).

== Elenco ==


== Se veiga tamién ==
* [[Cine en 1954]].
* [[Cintas de 1954]].

== Referencias ==


== Vinclos externos ==
*  [https://www.imdb.com/title/tt0047320/ ''The Outcast''] en [[Internet Movie Database]].
*  [https://catalog.afi.com/Catalog/moviedetails/51290 ''The Outcast''] en l**American Film Institute Catalog* de l*'American Film Institute''.